CELEX: 32022D0310
Language: lv
Date: 2022-02-17 00:00:00
Title: Eiropas Centrālās bankas Lēmums (ES) 2022/310 (2022. gada 17. februāris), ar ko groza Eiropas Centrālās bankas Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2022/5)

25.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 46/140
               
            
         EIROPAS CENTRĀLĀS BANKAS LĒMUMS (ES) 2022/310
         (2022. gada 17. februāris),
         ar ko groza Eiropas Centrālās bankas Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2022/5)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu un 17.–19. pantu,
         tā kā:
         
                     (1)
                  
                  
                     Atlīdzība par konkrētiem Savienības publisko iestāžu noguldījumiem (izņemot noguldījumus, kas atbrīvoti no negatīvām procentu likmēm) Eiropas Centrālajā bankā (ECB), kas noteikta Eiropas Centrālās bankas Lēmumā (ES) 2019/1743 (ECB/2019/31) (1), būtu jāsaskaņo ar atlīdzību par valdības noguldījumiem saskaņā ar Eiropas Centrālās bankas Pamatnostādnei (ES) 2019/671 (ECB/2019/7) (2), lai nodrošinātu salīdzināmu noguldījumu atlīdzības konsekvenci visā Eurosistēmā. Lai šādi varētu grozīt attiecīgās līgumiskās vienošanās starp ECB un Savienības publiskajām iestādēm, šis lēmums būtu jāpiemēro ar 2022. gada 4. aprīli.
                  
               
                     (2)
                  
                  
                     Tādēļ attiecīgi jāgroza Lēmums (ES) 2019/1743 (ECB/2019/31),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma (ES) 2019/1743 (ECB/2019/31) 2. pantu aizstāj ar šādu pantu:
            
               
                  “2. pants
                  Atlīdzība par atsevišķiem ECB turētiem noguldījumiem
                  
                     1.   Par kontiem, kas tiek turēti ECB saskaņā ar Lēmumu ECB/2003/14 (3)*, Lēmumu ECB/2010/31 (4)*, Eiropas Centrālās bankas Lēmumu ECB/2010/17 (5)* un Padomes Regulu (ES) 2020/672 (6)*, atlīdzību maksā šādi:
                     
                                 a)
                              
                              
                                 ja noguldījumu iespējas procentu likme attiecīgajā kalendārajā dienā ir nulle vai augstāka (pozitīva), piemērojot nulles procentu likmi vai euro īstermiņa procentu likmi (€STR), atkarībā no tā, kura zemāka;
                              
                           
                                 b)
                              
                              
                                 ja noguldījumu iespējas procentu likme attiecīgajā kalendārajā dienā ir zemāka par nulli (negatīva), piemērojot noguldījumu iespējas procentu likmi vai euro īstermiņa procentu likmi (€STR), atkarībā no tā, kura zemāka.
                              
                           Tomēr gadījumos, kuros noguldījumi jātur minētajos kontos pirms termiņa, kurā jāveic maksājums saskaņā ar juridiskajiem vai līgumiskajiem noteikumiem, kurus piemēro attiecīgajai iespējai, par šādiem noguldījumiem atlīdzību veic attiecībā uz minēto pirmstermiņa periodu, piemērojot nulles procentu likmi vai euro īstermiņa procentu likmi (€STR) – atkarībā no tā, kura ir zemāka.
                  
                  
                     2.   Par speciālo kontu, kas saskaņā ar 13. panta 2. punktu Komisijas Īstenošanas lēmumā (2021. gada 14. aprīlis), ar kuru nosaka pasākumus, kas vajadzīgi, lai pārvaldītu aizņēmuma operācijas saskaņā ar Padomes Lēmumu (ES, Euratom) 2020/2053 un aizdevuma operācijas saistībā ar kredītiem, kas piešķirti saskaņā ar Eiropas Parlamenta un Padomes Regulas (ES) 2021/241 15. pantu (7)*, tiek turēts ECB prudenciālo naudas līdzekļu turējumu vajadzībām kā norādīts minētajā pantā, maksā atlīdzību, piemērojot nulles procentu likmi vai euro īstermiņa procentu likmi (€STR) – atkarībā no tā, kura zemāka, izņemot gadījumus, kuros šajā speciālajā kontā turēto noguldījumu kopējā summa pārsniedz 20 mljrd. EUR, šādos gadījumos pārsnieguma summu atlīdzinot šādi:
                     
                                 a)
                              
                              
                                 ja noguldījumu iespējas procentu likme attiecīgajā kalendārajā dienā ir nulle vai augstāka (pozitīva), piemērojot nulles procentu likmi vai euro īstermiņa procentu likmi (€STR), atkarībā no tā, kura zemāka;
                              
                           
                                 b)
                              
                              
                                 ja noguldījumu iespējas procentu likme attiecīgajā kalendārajā dienā ir zemāka par nulli (negatīva), piemērojot noguldījumu iespējas procentu likmi vai euro īstermiņa procentu likmi (€STR), atkarībā no tā, kura zemāka.
                              
                           
               
            
         
         
            2. pants
            Stāšanās spēkā
            
               1.   Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī.
            
            
               2.   To piemēro ar 2022. gada 4. aprīli.
            
         
         
            Frankfurtē pie Mainas, 2022. gada 17. februārī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2019/1743 (2019. gada 15. oktobris) par virsrezervju turējumu un noteiktu noguldījumu atlīdzību (ECB/2019/31) (OV L 267, 21.10.2019., 12. lpp.).
         
            (2)  Eiropas Centrālās bankas Pamatnostādne (ES) 2019/671 (2019. gada 9. aprīlis) par nacionālo centrālo banku iekšzemes aktīvu un pasīvu pārvaldības operācijām (ECB/2019/7) (OV L 113, 29.4.2019., 11. lpp.).